tartuNLP/wikipedia-smugri-20251201 huggingface dataset:
Josh Leivo

Josh Leivo (s. 26. toukokuuta 1993 Innisfil, Ontario, Kanada) on kanadalainen jääkiekkoilija, joka pelaa KHL-joukkue Traktor Tšeljabinskissa. Leivo on Toronto Maple Leafsin kolmannen kierroksen varaus .
Ura.
Leivo pelasi kolme kautta OHL:ssä vuosina 2010–2013. Hän pelasi 193 peliä, joissa teki 74 maalia ja yhteensä 176 pistettä. Jäähyminuutteja kertyi 150.
Leivo teki NHL-debyyttinsä Toronto Maple Leafsin joukkueessa kauden 2013–2014 alussa, 10. lokakuuta 2013. Ensimmäisen maalinsa hän teki 17. lokakuuta Carolina Hurricanesia vastaan.
Lokakuussa 2020 Leivo teki vapaana agenttina Calgary Flamesin kanssa yksivuotisen ja 875 000 dollarin arvoisen sopimuksen.
David Broll

David Broll (s. 4. tammikuuta 1993 Mississauga, Ontario, Kanada) on kanadalainen jääkiekkoilija, joka pelaa NHL-seura Tampa Bay Lightningin organisaatiossa. Broll on Toronton kuudennen kierooksen varaus .
Ura.
Broll pelasi neljä kautta vuosina 2009-2013 OHL:ssä, jossa teki 47 maalia ja 139 pistettä 255 pelissä.
Broll teki NHL-debyyttinsä kauden 2013-2014 alussa 10. lokakuuta 2013, kun Toronto voitti Nashville Predatorsin 4–0.
Kaudella 2014–2015 Broll palasi jälleen farmiin Toronto Marliesiin. 21 maalittoman pelin jälkeen Broll tiputettiin ECHL:ään Orlando Solar Bearsiin 8. joulukuuta 2014. Toronto kauppasi Brollin Solar Bearsista yhdessä Carter Ashtonin kanssa Tampa Bay Lightningiin vaihdossa seitsemännen kierroksen varaukseen .
Alexander Killorn

Alexander "Alex" Killorn (s. 14. syyskuuta 1989 Halifax, Nova Scotia, Kanada) on kanadalainen jääkiekkoilija, joka pelaa NHL-joukkue Anaheim Ducksissa. Killorn oli Tampa Bay Lightningin kolmannen kierroksen varaus .
Ura.
Tampa Bay Lightning varasi Killornin kolmannella kierroksella numerolla 77.
19. toukokuuta 2012 Killorn siirtyi kaksivuotisella tulokassopimuksella Tampa Bay Lightningiin lopetettuaan pelaamisen Harvardin yliopistossa.
10. helmikuuta 2013 Killorn syötti Vincent Lecavalierin maalin saaden samalla uransa ensimmäisen pisteen. Viikkoa myöhemmin 17. helmikuuta hän teki ensimmäisen maalinsa.
19. kesäkuuta 2014 Lightning ja Killorn solmivat kahden vuoden jatkosopimuksen.
Heinäkuussa 2016 Killorn teki Lightningin kanssa seitsemän vuoden mittaisen ja yhteensä 31,15 miljoonan dollarin arvoisen jatkosopimuksen.
Heinäkuussa 2023 Killorn teki vapaana agenttina Anaheim Ducksin kanssa nelivuotisen ja yhteensä 25 miljoonan dollarin arvoisen sopimuksen.
Ashkan Dejagah

Seyed Ashkan Dejagah (s. 5. heinäkuuta 1986 Teheran) on iranilainen jalkapalloilija, pelipaikaltaan hyökkäävä keskikenttäpelaaja tai laituri. Hän on vuodesta 2012 lähtien edustanut englantilaista Fulhamia.
Ura.
Dejagah muutti perheineen Teheranista Berliiniin Saksaan yksivuotiaana, ja sai Saksan kansalaisuuden 16-vuotiaana. Hän debytoi Hertha BSC:n ykkösjoukkueessa 18-vuotiaana, seurahistorian nuorimpana pelaajana.
Dejagah siirtyi Saksasta Englantiin Fulhamin joukkueeseen kesän 2012 siirtoikkunan viimeisenä päivänä, arviolta 2,5 miljoonan euron siirtosummalla. Seuran fanit valitsivat hänet kauden 2013–2014 Fulhamin parhaaksi pelaajaksi, mutta Dejagahin hyvistä esityksistä huolimatta joukkue putosi Valioliigasta.
Maajoukkueura.
Ikäkausimaajoukkueissa Dejagah edusti Saksaa, huippuhetkenä alle 21-vuotiaiden Euroopan mestaruus vuoden 2009 EM-lopputurnauksessa. Dejagah teki turnauksessa yhden maalin, alkulohko-ottelussa Suomea vastaan.
A-maajoukkuetasolla Dejagah päätti lopulta edustaa synnyinmaataan Irania. Hänet valittiin Iranin joukkueeseen vuoden 2014 maailmanmestaruuskilpailuihin.
Isac Elliotin diskografia

Tämä artikkeli on suomalaisen poplaulaja Isac Elliotin diskografiasta. Hän on julkaissut urallaan 5 studioalbumia, 2 EP:tä sekä useita singlejä.
Ahmed Musa

Ahmed Musa (s. 14. lokakuuta 1992 Jos) on nigerialainen jalkapalloilija, pelipaikaltaan laitahyökkääjä. Hän edustaa venäläistä TsSKA Moskovaa lainalla englantilaisesta Leicester Citystä.
Musa voitti Nigerian kanssa Afrikan mestaruuden vuoden 2013 kisoissa. Hänet valittiin edustamaan maataan myös seuraavan vuoden MM-kisoihin.
Richmondin piirikunta

Richmondin piirikunta on usean hallinnollisen alueen nimi.
Yhdysvallat:
Kanada:
João Carlos Teixeira

João Carlos Vilaça Teixeira (s. 18. tammikuuta 1993 Braga, Portugali) on portugalilainen jalkapalloilija, joka pelaa Englannin Valioliigan Liverpoolissa. Hän on pelipaikaltaan keskikenttäpelaaja.
Ura.
Seuraura.
Teixeira siirtyi Sporting CP:een kasvattajaseurastaan Bragasta vuonna 2004. Hän harjoitteli edustusjoukkueen kanssa ja oli vaihtopenkillä joulukuussa 2011 Eurooppa-liigan otteluissa FC Zürichiä ja Laziota vastaan.
Teixeira siirtyi tammikuun 2012 siirtoikkunan aikana Englannin Valioliigan Liverpooliin 830 000 punnan siirtokorvauksella. Hän vakuutti Liverpoolin akatemian valmentajan Frank McParlandin NextGen Seriesin ottelussa, jossa hän pelasi Sporting CP:ssä Liverpoolia vastaan. Ensimmäiset kuusi kuukautta "uudeksi Decoksi" kutsuttu Teixeira oli sivussa loukkaantumisen vuoksi.
10. syyskuuta 2013 Teixeira siirtyi lainalle Englannin ykkösliigan Brentfordiin, 5. tammikuuta 2014 asti. 14. syyskuuta hän teki ammattilaisdebyyttinsä Tranmere Roversia vastaan tultuaan vaihdosta kentälle. Brentford oli sarjan kärkipäässä ja päävalmentaja Uwe Rösler ei voinut luvata Teixeiralle Liverpoolin odottamaa peliaikaa, joten hän palasi joukkueeseen 7. lokakuuta.
Palattuaan Liverpooliin Teixeira debytoi Englannin Valioliigassa 12. helmikuuta 2014 Fulhamia vastaan. Vaihdosta kentälle tultuaan hän oli rakentamassa tilannetta, joka johti rangaistuspotkuun ja Liverpoolin 3-2-voittomaaliin. Ottelun jälkeen päävalmentaja Brendan Rodgers ja kapteeni Steven Gerrard kehuivat Teixeiraa.
Maajoukkueura.
Teixeira on edustanut Portugalin ikäkausimaajoukkueita. Hän pelasi alle 17-vuotiaiden EM-kilpailuissa vuonna 2010.
Marela

Marela on Unescon maailmanperintökohteisiin kuuluvassa Vanhassa Raumassa sijaitseva kotimuseo, jota hallinnoi Rauman museo. Laivanvarustaja Gabriel Granlundin (1819–1901) perheen kotia esittelevä museo toimii hänen Marela-nimisessä kotitalossaan, joka on rakennettu vuonna 1825. Granlund oli kaupungin varakkaimpiin asukkaisiin lukeutunut kauppias ja laivanvarustaja. Hän toimi myös kaupunginvaltuuston puheenjohtajana. Hänen kotitalonsa on ollut museona vuodesta 1982 lähtien.
Marelan talo ja pihapiiri.
Marela sijaitsee Kauppakadun varrella Kalatorin pohjoislaidalla. Vuonna 1825 valmistunut rakennus on nimetty 1700-luvun jälkipuoliskolla paikalla olleen talon omistaneen Abraham Marelinin mukaan, joka oli Granlundin tavoin varakas kauppias ja laivanvarustaja. Tontin muoto ja suurin osa sen rakennuksista periytyy Granlundia omistajana edeltäneen Paqvalinin suvun ajoilta. Pihan puolella sijaitsee muun muassa vilja-aitta, joka on rakennettu 1830-luvulla sekä vuosisadan puolivälissä valmistunut vaunuvaja. 1830-luvulla rakennettiin myös varsinaiseen Marelan taloon liitetty toinen kadunvarsirakennus. Lisäksi pihapiirissä on lukuisia ulkorakennuksia, muun muassa talli, leipomorakennus ja palvelusväen asuintiloja. Rakennusten nykyinen ulkoasu on peräisin 1800-luvun lopusta, jolloin myös Marelan päärakennus sai uusrenessanssityylisen vuorauksen oman aikansa muodin mukaan.
Museo.
Rauman kaupunki osti Marelan kiinteistön 1970-luvulla. Siitä päätettiin samalla tehdä talossa 1870-luvulta vuoteen 1906 saakka asuneen Granlundin perheen elämää sekä kaupungin purjelaivakauden kukoistuksen aikaa esittelevä museo. Marelan talo on sisustettu 1800–1900-lukujen vaihteen varakkaan porvariperheen tyyliin. Rakennuksessa on runsaan esineistön lisäksi mielenkiintoisia yksityiskohtia, kuten kattomaalauksia, seinäpanelointeja, koristeellisia ovia ja arvokkaita Arabian valmistamia kaakeliuuneja. Marelan tiloissa järjestetään myös vaihtuvia näyttelyitä.
Jordon Ibe

Jordon Ashley Femi Ibe (s. 8. joulukuuta 1995 Bermondsey, Englanti) on englantilainen jalkapalloilija, joka pelaa Englannin Valioliigassa Bournemouthin joukkueessa. Hän on pelipaikaltaan laitalinkki.
Ibe aloitti liigauransa Englannin ykkösliigassa Wycombe Wanderersin joukkueessa kaudella 2011–2012. Tammikuussa 2012 hän siirtyi Liverpooliin. Ensimmäisen ottelunsa Valioliigassa hän pelasi toukokuussa 2013 ja toisen helmikuussa 2014. Kaudella 2014–2015 hän pelasi jo 12 valioliigaottelua ja seuraavalla kaudella 27. Ainoan liigamaalinsa Liverpoolille hän teki toukokuussa 2016 kauden päätösottelussa West Bromwich Albionia vastaan. Eurooppa-liigassa hän pelasi kahtena kautena yhteensä kahdeksan ottelua ja teki maalin marraskuussa 2015 vierasottelussa Rubin Kazania vastaan. Vuosina 2014–2015 Ibe pelasi myös lainalla mestaruussarjassa Birmingham Cityn ja Derby Countyn joukkueissa.
Kesällä 2016 Ibe siirtyi Bournemouthiin. Ensimmäisellä kaudellaan seurassa hän pelasi Valioliigassa 25 ottelua ja toisella kaudellaan 32 ottelua, joissa hän teki kaksi maalia. Kaudella 2018–2019 hän pelasi 19 ottelua ja teki yhden maalin, jälleen kauden päätösottelussa.
Ibe on pelannut 15 maaottelua Englannin eri juniorimaajoukkueissa.
Conmebolin karsinnat jalkapallon maailmanmestaruuskilpailuihin 2006

Etelä-Amerikan maanosaliiton CONMEBOL:n karsinnat vuoden 2006 MM-lopputurnaukseen pelattiin syyskuun 2003 ja lokakuun 2005 välillä. Karsintoihin osallistuivat kaikki 10 liiton jäsenmaata.
Karsintojen neljä parasta maata selviytyivät MM-lopputurnaukseen. Viidenneksi sijoittunut karsi kisapaikasta Oseanian karsintojen voittajan kanssa.
Jatkokarsinnat.
Australia selviytyi MM-lopputurnaukseen.
Ihmeperhe (videopeli)

Ihmeperhe () on Heavy Iron Studiosin kehittämä ja THQn julkaisema toimintaseikkailupeli, joka perustuu samannimiseen elokuvaan. Peli julkaistiin vuonna 2004 Game Boy Advancelle, Nintendo GameCubelle, OS X:lle, Microsoft Windowsille, PlayStation 2:lle ja Xboxille. Peli sisältää yhteensä 18 eri kenttää.
Carl August Standertskjöld

Carl August Standertskjöld on usean Standertskjöldin sukuun kuuluvan miehen nimi.
Suomi yleisurheilun maailmanmestaruuskilpailuissa 2013

Suomi on ollut alusta asti jokaisissa yleisurheilun maailmanmestaruuskilpailuissa mukana ja osallistui kisoihin 14. kerran. 
Valinnat.
Suomen joukkueeseen valittiin 11 urheilijaa. Ensimmäisinä kisoihin valittiin kilpakävelijät Jarkko Kinnunen ja Anne Halkivaha toukokuussa 2013. Kinnunen valittiin 50 km kävelyyn ja Halkivaha 20 km kävelyyn. Heinäkuun lopussa valittiin muut urheilijat. Kolmas valittu kilpakävelijä oli Aku Partanen, joka osallistuu 50 km kävelyyn. Muut juoksulajeihin osallistuvat urheilijat ovat 100 ja 200 metrillä juokseva Hanna-Maari Latvala, 100 metrin aitajuoksuun osallistuva Nooralotta Neziri sekä 3000 metrin estejuoksuun osallistuva Sandra Eriksson. Oona Kettunen valittiin Erikssonin varaedustajaksi. Miesten seiväshyppyyn valittiin Jere Bergius, pituushyppyyn Eero Haapala ja keihäänheittoon Tero Pitkämäki, Antti Ruuskanen ja Teemu Wirkkala. Ari Mannio valittiin keihäänheiton varaedustajaksi.
Eero Haapala loukkaantui ennen MM-kilpailuja eikä näin voi osallistua kilpailuihin.
Suoritukset.
Seiväshyppääjä Jere Bergius oli ensimmäisenä kilpaillut suomalainen urheilija. Hän ylitti karsinnassa 525 cm ja 540 cm ensimmäisillä yrityksillä, mutta ei onnistunut ylittämään 555 cm. Hän jäi lopulta karsinnan sijalle 14. Estejuoksija Sandra Eriksson jäi omassa alkuerässään kahdeksanneksi ajalla 9.45,57 ja lopputuloksissa 18:nneksi karsiutuen loppukilpailusta.
Hanna-Maari Latvala juoksi 100 metrin alkuerissä ajan 11,45, jolla hän karsiutui välieristä. Latvala osallistui myös 200 metrin juoksuun. Alkuerässään hän oli kolmas ajalla 23,07, jolla hän lunasti suoran välieräpaikan. Välierässä Latvala jäi eränsä viimeiseksi ajalla 23,21 ja karsiutui loppukilpailusta.
Kävelijä Anne Halkivaha sijoittui 47:nneksi naisten 20 km kilpailussa ajallaan 1.36.17.
Kävelijä Jarkko Kinnunen sijoittui 50 km kilpailussa ajalla 3.50.56 sijalle 20. Samalla matkalla Aku Partanen oli 41. ajalla 4.04.59.
Keihäänheittäjistä loppukilpailuun selvisivät sekä Tero Pitkämäki että Antti Ruuskanen. Pitkämäen karsintatulos 84,39 oli karsintojen paras. Ruuskasen 81,36 oli karsintojen kuudenneksi paras tulos. Teemu Wirkkalan 79,50 ei riittänyt loppukilpailupaikkaan, vaan hän oli karsintojen 17.
Aitajuoksija Nooralotta Nezirin lähtö epäonnistui, mutta hän pääsi silti alkueristä jatkoon aikavertailun perusteella ajalla 13,23.
Uefan karsinnat jalkapallon maailmanmestaruuskilpailuihin 2006

Vuoden 2006 jalkapallon maailmanmestaruuskilpailujen karsintohin osallistui Euroopan maanosaliitosta UEFA:sta 51 maata. Maat arvottiin kahdeksaan lohkoon, joissa pelattiin kaksinkertainen sarja. Lohkovoittajat ja kaksi parasta lohkoissaan toiseksi sijoittunutta joukkuetta selviytyivät MM-lopputurnaukseen. Muut lohkokakkoset pelasivat Euroopan muista MM-kisapaikoista.
Sarjataulukot.
Lohkokakkosten vertailu.
Ruotsi ja Puola olivat lohkoissaan toiseksi sijoittuneiden vertailussa kaksi parasta maata, ja selviytyivät näin MM-kisoihin. Muut lohkokakkoset pelasivat kaksoisottelut pääsystä MM-kisoihin. Vertailussa ei otettu huomioon otteluita lohkojen seitsemänsiksi jääneitä joukkueita vastaan, koska kaikissa lohkoissa ei ollut seitsemää joukkuetta.
Jatkokarsintaottelut.
Tšekki, Espanja ja Sveitsi MM-turnaukseen. Sveitsi voitti otteluparinsa vierasmaalisäännön perusteella.
John Rimmer (säveltäjä)

John Rimmer (s. 5. helmikuuta 1939 Auckland) on uusiseelantilainen säveltäjä. Hän opiskeli Uuden-Seelannin yliopistossa, josta hän sai taiteiden kandidaatin arvon vuonna 1961. Sitten hän sai sävellysopetusta Ronald Tremainilta Aucklandin yliopistossa, josta hän sai taiteiden maisterin arvon vuonna 1963. Lisäksi Rimmer suoritti Aucklandin yliopistossa täydentäviä musiikkitieteen opintoja.
Rimmer sai musiikin tohtorin arvon vuonna 1972 Toronton yliopistosta, jossa hän opiskeli elektronista musiikkia Gustav Ciamagan johdolla sekä analyysiä ja sävellystä opettajanaan John Weinzweig. Rimmer on saanut useita palkintoja, joihin lukeutuvat kaksi Otagon yliopiston Philip Neill Memorial Prizea (1971, teoksesta "Composition 2", ja 2003, teoksesta "Bowed Insights"), ensipalkinto Amerikan kansainvälisessä käyrätorvikilpailussa (1983, teoksesta "De Æstibus Rerum") sekä Prix de la Confédération Internationale de la Musique Électroacoustique de Bourges (1986, teoksesta "Fleeting Images").
Rimmerillä oli Auckland Philharmonian säveltäjäresidenssi vuosina 2002–3. Hän opetti Aucklandin yliopistossa ja perusti vuonna 1976 sen elektronisen musiikin studion. Lisäksi hän perusti sen nykymusiikkiyhtye Karlheinz Companyn vuonna 1978. Hän sai samasta yliopistosta henkilökohtaisen musiikin professorin tuolin vuonna 1995.
Rimmer on säveltänyt lukuisia näyttämö-, orkesteri-, kamarimusiikki-, kuoro- ja pianoteoksia sekä elektroakustista musiikkia. Näyttämöteosten joukossa on kolminäytöksinen kamariooppera "Galileo" (1998), jonka libretto on Witi Ihimaeran käsialaa. Uuden-Seelannin lisäksi Rimmerin musiikkia on esitetty Aasiassa, Australiassa, Euroopassa ja Pohjois-Amerikassa.
Greg Smith

Gregory Smith (s. 9. tammikuuta 1991 Vallejo, Kalifornia) on yhdysvaltalainen koripalloilija. Sentterinä ja isona laitahyökkääjänä pelaava Smith edusti NBA-urallaan Houston Rocketsia, Dallas Mavericksiä ja Minnesota Timberwolvesia.
Ura.
Ennen ammattilaisuraansa Smith pelasi ensin Edisonin high schoolissa Fresnossa. Sittemmin hän pelasi Fresno State yliopistojoukkueessa kaksi kautta ja teki molemmilla kausilla noin 11.5 pistettä ottelua kohden ja jälkimmäisellä kaudella keräsi 8.1 levypalloa ottelua kohden. Amundson ei tullut valituksi vuoden 2011 NBA:n varaustilaisuudessa, ja hän siirtyi kaudeksi 2011–2012 Meksikon koripalloliigaan Soles de Mexicaliin. Marraskuussa 2011 Smith jätti seuran pelattuaan 27 ottelua. 28. joulukuuta 2011 Smith siirtyi NBA D-liigaan Houstonin farmiseuraan Rio Grande Valley Vipersiin. Hänen joukkueensa jäi kauden päätteeksi pudotuspelien ulkopuolelle. Smithillä oli kauden päätteeksi runkosarjan tarkin heitto 3-pisteen kaaren sisällä ja hänet valittiin NBA D-liigaan tähdistöjoukkueeseen. 
Houston Rockets.
18. helmikuuta 2012 Smith siirtyi Vipersista Houston Rocketsiin. Ensimmäisellä kaudella häntä kuitenkin siirrettiin farmiseuran ja Houstonin välillä edestakaisin, kunnes 8. huhtikuuta 2012 Smith päätyi lopullisesti Houstonin joukkueeseen. Hänen paras kautensa oli 2012–2013, jossa hän pelasi vaihtopelaajan roolissa 70 ottelua. Hän teki keskimäärin 6 pistettä ja keräsi 4.6 levypalloa ottelua kohden. Smith oli pitkään loukkaantuneena kaudella 2013–2014. Hän loukkasi polvensa marraskuussa 2013 ja oli kuukauden sivussa. Palattuaan takaisin pelikentille joulukuussa hän loukkasi polvensa uudelleen. Huhtikuussa 2014 Houston siirsi Smithin siirtolistalle.
Chicago Bulls, Dallas Mavericks ja Minnesota Timberwolves.
Smith siirtyi loppukaudeksi 2013–2014 Chicago Bullsiin 14. huhtikuuta 2014 mutta ei pelannut seurassa yhtään NBA-ottelua. Kaudella 2014–2015 Smith edusti Dallas Mavericksiä ja kevätkaudella 2016 Minnesota Timberwolvesia.
Fredrik Österling

Fredrik Österling (s. 12. helmikuuta 1966 Gällivare) on ruotsalainen säveltäjä ja kirjailija. Hän opiskeli musiikin opettajaksi Örebron yliopistossa (1985–9). Sitten hän opiskeli analyysiä ja muotoa Lennart Hallin sekä sävellystä Ole Lützow-Holmin ja Lars Johan Werlen johdolla Göteborgin yliopistossa (1989–93). Österlingillä oli Musik i Västin säveltäjäresidenssi vuosina 1997–9. Hän toimi myös Ruotsin säveltäjäliiton pääsihteerinä vuosina 2000–4.
Österling on säveltänyt oopperoita sekä lisäksi orkesteriteoksia, kamarimusiikkia vaihteleville kokoonpanoille ja vokaalimusiikkia. Vuonna 2007 hän julkaisi romaanin "Den musiska fronten".
Kashiwa

Kashiwa () on kaupunki Chiban prefektuurissa Kantōn alueella Honshūn saarella Japanissa. Se sijaitsee prefektuurin luoteisosassa aivan Tokion metropolin koillis- ja Saitaman prefektuurin itäpuolella. Pohjoisessa se rajautuu Ibarakin prefektuuriin. Kaupungissa on 407 490 asukasta (vuonna 2014), ja sen pinta-ala on 114,90 neliökilometriä. Kashiwa on valittu yhdeksi Japanin ydinkaupungeista.
Nykyinen kaupunki perustettiin nimellä "Tōkatsu" () vuoden 1954 syyskuussa, mutta nimettiin Kashiwaksi myöhemmin samana vuonna. Kaupungin nimi tarkoittaa hammastammea, ja puulaji on otettukin yhdeksi sen symboleista. Kashiwa on paikallinen kaupallinen keskus ja toimii Tokion läheisyyden vuoksi sen nukkumalähiönä.
6Mäki

6mäki (oik.Ville-Veikko Kuusimäki ) on tamperelainen rap-artisti ja -tuottaja. Hänen ensimmäisen studioalbuminsa "Elinkautisfunky" julkaisi 3rd Rail Music 16. toukokuuta 2014. 6mäki kuului ennen soolouraansa tamperelaiseen Musta Perjantai -yhtyeeseen, jonka ainoaksi julkaisuksi jäi vuonna 2007 omakustanteena julkaistu "Suodatinpussifunk EP". 6mäen tavaramerkkeihin kuuluu g-funk-tyyliset biitit, sekä talkbox. 6mäki on soolomateriaalinsa lisäksi ollut monella eri suomirapjulkaisulla mukana tuottajana sekä vieraillut eri artistien kappaleilla talkboxillaan. 6mäki kuuluu sooloprojektinsa lisäksi myös eri yhtyeisiin, kuten Tre-Funk III:een ja Velvet Boyziin. 
Diskografia.
Albumit.
Soolo
Musta Perjantai
Tre-Funk III
Ibrahim Touré

Ibrahim Oyala Touré (27. syyskuuta 1985 – 19. kesäkuuta 2014 Manchester, Englanti, Britannia) oli norsunluurannikkolainen jalkapalloilija, jonka viimeiseksi seuraksi jäi libanonilainen Al-Safa SC. Hän oli pelipaikaltaan keskushyökkääjä.
Ura.
Bouakéssa syntynyt Touré aloitti ammattilaisuransa kotimaansa ASEC Mimosasissa, josta hän siirtyi vuonna 2003 ukrainalaiseen FK Metalurh Donetskiin, jossa hän pelasi neljä kautta, ennen kuin siirtyi Ranskan liigan OGC Niceen. Nizzassa Touré pelasi vain kaksi kautta, kunnes siirtyi Syyrian liigaan pelaamaan Al-Ittihadin riveihin vuonna 2009 kahden vuoden pelitauon jälkeen. Seuraavaksi Touré pelasi Egyptissä kahdessa eri seurassa, kunnes siirtyi viimeiseksi jääneen seuransa Al-Safan riveihin.
Yksityiselämä.
Tourén molemmat veljet Yaya ja Kolo Touré ovat myös ammattilaisjalkapalloilijoita, jotka kuuluvat Norsunluurannikon jalkapallomaajoukkueeseen. He ovat edustaneet maataan kolmissa jalkapallon MM-kisoissa. Yaya on pelipaikaltaan keskikenttäpelaaja ja edustaa nykyisin Manchester Cityä ja Kolo on keskuspuolustaja seuranaan Liverpool FC.
Kuolema.
Ibrahim Touré kuoli 19. kesäkuuta 2014 Manchesterissa, Englannissa taisteluaan lyhyen ajan syöpää vastaan. Tieto Ibrahimin kuolemasta saavutti MM-kisoissa pelanneet veljet vain muutama tunti hävityn Kolumbia-ottelun jälkeen. Yaya ja Kolo Touré matkustivat Manchesteriin kuultuaan veljensä kuolemasta, mutta palasivat takaisin Brasiliaan pelaamaan maansa puolesta.
Vuoden 2006 jalkapallon maailmanmestaruuskilpailujen karsinnat

Vuoden 2006 jalkapallon maailmanmestaruuskilpailujen karsintoihin osallistui 197 FIFA:n jäsenmaata, jotka kilpailivat 32 paikasta Saksassa pelattuihin 2006 MM-kilpailuihin. Karsinnat pelattiin vuosina 2003-2005.
Afrikan MM-karsinnat.
Afrikan maanosaliitolla AFC:llä oli MM-kisoissa viisi paikkaa. Afrikan maista MM-kisoihin selviytyivät:
Aasian MM-karsinnat.
Aasian maanosaliitolla AFC:llä oli MM-kisoissa neljä paikkaa, sekä yksi jaettu paikka Pohjois-ja Väli-Amerikan CONMEBOL:n kanssa. Aasian maista MM-kisoihin selviytyivät:
Aasian karsintojen viides Bahrain hävisi karsintaottelunsa Trinidad ja Tobagolle, eikä näin selviytynyt MM-kisoihin.
Pohjois- ja Väli-Amerikan karsinnat.
Pohjois- ja Väli-Amerikan maanosaliitolla CONCACAF:lla oli MM-kisoissa kolme paikkaa, sekä yksi jaettu paikka Aasian. Alueen maista MM-kisoihin selviytyivät:
Trinidad ja Tobago voitti liittojen välisessä karsinnassa Bahrainin ja selviytyi näin MM-kisoihin.
Euroopan karsinnat.
Euroopan maanosaliitolla UEFA:lla oli MM-kisoissa 13 paikkaa. Isäntämaa Saksa pääsi kisoihin ilman karsintaa. Euroopan maista MM-kisoihin selviytyivät:
Oseanian karsinnat.
Oseanian maanosaliitolla OFC:lla oli MM-kisoissa yksi jaettu paikka Etelä-Amerikan liiton kanssa. Oseanian maista MM-kisoihin selviytyi:
Australia voitti liittojen välisessä karsinnassa Uruguayn, ja pääsi näin MM-kisoihin
Etelä-Amerikan karsinnat.
Etelä-Amerikan maanosaliitolla CONMEBOL:lla oli MM-kisoissa neljä paikkaa, sekä yksi jaettu paikka Oseanian liiton kanssa. Etelä-Amerikasta MM-kisoihin selviytyivät:
Etelä-Amerikan karsintojen viides Uruguay hävisi liittojen välisen karsinnan Australialle, eikä selviytynyt MM-kisoihin.
Veluuri

Veluuri () on nukkaiseksi kudottu kangaslaji, jonka kudenukka on lyhyttä mutta tiheään kudottua. Se eroaa pidempinukkaisesta plyysistä nukan pituuden perusteella. Kankaan raaka-aineena käytetään puuvillaa, villaa, tekokuituja tai silkkiä. Veluurin pohjakangas on yleensä puuvillaa ja nukka tavallisesti eri materiaalia. Tätä kangaslajia on käytetty housujen, pukujen ja takkien valmistukseen sekä verhoilukankaana.
Myös muita nukattuja neuloksia ja kankaita on kutsuttu usein veluuriksi.
Toyota (Aichi)

Toyota () on kaupunki Aichin prefektuurissa Chūbun alueella Honshūn saarella Japanissa. Se sijaitsee sisämaassa prefektuurin keskiosassa Nagoyan kaupungin itäpuolella. Kaupungissa on 422 305 asukasta (vuonna 2014), ja sen pinta-ala on 918,47 neliökilometriä. Toyota on valittu yhdeksi Japanin ydinkaupungeista.
Toyotan kaupungin historia liittyy kiinteästi Toyotan, samannimisen autonvalmistajan historiaan. Paikkakunta tunnettiin alun perin nimellä "Koromo". Koromon kaupunki () perustettiin vuonna 1951, mutta sen nimi muutettiin Toyotaksi kaupungin suurimman työnantajan kunniaksi jo vuonna 1959. Toyota tunnetaan nykyäänkin ”autojen kaupunkina” ("kuruma no machi"), jossa sijaitsee Toyotan pääkonttori ja jonka tehdastyöläisistä 85 prosenttia eli lähes 90 000 henkeä työskentelee autojen valmistuksen parissa. 
Vuonna 2005 Toyotaan liitettiin laajoja alueita entisistä Higashikamon ja Nishikamon piirikunnista. Kuntaliitoksen myötä siitä tuli Aichin prefektuurin pinta-alaltaan suurin kaupunki, joka käsittää 17,8 prosenttia prefektuurin pinta-alasta.
Käskyvuori

Käskyvuori on korkea, selvästi ympäristöään korkeammalle nouseva kalliomuodostelma Pirkanmaan pohjoisosissa, Kihniön ja Kurikan rajalla. Käskyvuoren lakialue on suojeltu osana Päretkivenneva-Teerineva-Pohjasneva-nimistä Natura 2000 -aluetta. 
Käskyvuoren huippu, 187,9 metriä merenpinnasta, on juuri ja juuri Kihniön kunnan puolella. Se on läheisen, Kurikan puolella sijaitsevan Käskylammen pintaa 45,2 metriä korkeammalla. Käskyvuoren pohjoisreuna on varsin jyrkkä: se putoaa vuoren laelta suolle yli 25 metriä noin 55 metrin matkalla. Käskyvuoren eteläpuolella on toinen korkea kalliomuodostelma, noin 180 metriä merenpinnasta.
Käskyvuoren laelle päättyy Kihniön Pyhäniemestä alkava 21 kilometrin maastoliikuntareitti. Vuoren laella on laavu, ja noin 50 hengen taukopaikka tulisijoineen sekä näkötorni. Tulistelupaikalle johtaa vaativa esteetön ulkoilureitti. Käskyvuoren puurakenteinen näkötorni avattiin yleisölle vuonna 2017, ja hankkeen toteutuksesta vastasi Kihniön Lions Club ry. Tornin rakennusmestarina oli Jouko Alhainen. Näkötorni on 11 metriä korkea, ja sijaitsee Käskyvuorella aiemmin sijainneen kolmiomittaustornin paikalla. Vappuna 2017 järjestetyssä avajaistilaisuudessa oli satoja vieraita. 
Alue on Kihniön kunnan omistama ja ylläpitämä.
Käskyvuori on osa Pirkanmaan, Pohjois-Satakunnan ja Etelä-Pohjanmaan rajaseudulla sijaitsevaa Lauhavuori-Hämeenkangas Unesco Global Geoparkia.
Lakeaharju

Lakeaharju on mäki Vimpelissä Etelä-Pohjanmaalla. Sen huippu on 175,1 metrin korkeudella merenpinnasta ja siten Vimpelin korkein kohta. Korkeuseroa pari kilometriä länteen sijaitsevan Lappajärven pintaan on noin 106 metriä.
Lakeaharjun itärinne on huomattavasti länsirinnettä loivempi: runsaan kilometrin matkalla maasto laskee noin 35 metriä. Viisi kilometriä Lakeaharjun laelta itään sijaitsee toinen, 145 metriä korkea Puskalankallio. Niiden välillä maastonkorkeus on matalimmillaan hieman alle sata metriä mpy.
Lakeaharjun laskettelukeskuksen rakennustyöt alkoivat lokakuussa 1973 ja keväällä 1974 rinne oli jo osittaisessa laskettelukäytössä. Laskettelukeskus Lakeaharjulle avattiin virallisesti vuonna 1976. Ravintola Välilasku avattiin heinäkuussa 1995.
Lakeaharjun ympäristössä järjestettiin vuoden 1991 Jukolan Viesti nimellä "Kraateri-Jukola". Lakeaharjulla on vuodesta 2005 toiminut Ilmatieteen laitoksen säätutka. Lakaniemi-Pokela-Pyhälahti-kyläseura avasi kesällä 2021 Lakeaharjulla Karstulan Lomakouheron viihdekeskuksesta siirretyn hirsisen Martinhovi-tanssilavan kylien yhteiseksi kylätaloksi, joka sai nimekseen Lakis Areena. 
Palvelut.
Lakeaharjulla sijaitsee Lakiksen rinnekeskus ja Sport Center Lakis -ampumahiihtokeskus. Alueella on kattavat latuverkostot myös ampumahiihtokeskuksen ulkopuolella. Lakeaharjun alueen mökkikylässä on myös vuokrattavia mökkejä ja rinteen alaosassa on karavaanarialue.
Lakeaharjulla on Järviradion lähetin.
Jordan (yhtiö)

Jordan (Jordan AS) on norjalainen, vuonna 1837 perustettu, nykyisin erityisesti suuhygieniatuotteita valmistava perheyritys. Yhtiö valmistaa myös tarvikkeita siivoukseen (astianpesuharjoja, rättejä, käsineet, jne.) ja maalaamiseen (pensseleitä, rullia, raapimia jne.). Yritys kuuluu maailman kymmenen suurimman hammasharjavalmistajan joukkoon.
Yritys aloitti hammasharjojen valmistamisen vuonna 1927. Vuodesta 1960 lähtien tuotteita vietiin myös ulkomaille. Yrityksen päämarkkina-alue on Pohjoismaat, Britannia ja Hollanti. Nykyisin yhtiö kertoo valmistavansa vuosittain noin 10 miljoonaa hammasharjaa, joista 80 % menee vientiin. Vuonna 2003 hammasharjatuotanto siirrettiin Englantiin. Tuotantoa on laajennettu ja siirretty myös halvemman tuotannon maihin Aasiaan, esimerkiksi Intiaan, Kiinaan ja Malesiaan.
Vuonna 2004 yhtiön liikevaihto oli noin miljardi Norjan kruunua ja yhtiöllä oli palveluksessaan 900 henkeä, joista 185 työskenteli Norjassa.
Suomessa Jordanin tuotteita edustaa Cederroth.
Murderball

Murderball (televisioesityksessä myös "Murhapallo") on vuonna 2005 ensi-iltansa saanut yhdysvaltalainen dokumenttielokuva, jonka ovat ohjanneet Henry Alex Rubin ja Dana Adam Shapiro. Elokuvan ovat tuottaneet Jeffrey V. Mandel ja Shapiro. Elokuva oli ehdolla parhaaksi dokumentiksi vuoden 2006 Oscar-gaalassa. Elokuva on voittanut lukuisia palkintoja ja ollut lisäksi useasti ehdolla.
"Murderballin" keskiössä ovat halvaantuneet, pyörätuolirugbya pelaavat miehet. Elokuva kertoo Kanadan ja Yhdysvaltain maajoukkueiden kilpailuasetelmasta, joka huipentuu kohtaamiseen vuoden 2004 paralympialaisissa. Urheilulajin ohella elokuvassa käydään läpi pelaajien henkilöhistoriaa, vammautumistaan, seksuaalisuutta vammautumisen jälkeen ja heidän elämäänsä yleensä.
Vastaanotto.
"Murderball" on ollut ilmestyttyään arvostelumenestys. Rotten Tomatoes -sivuston arvosteluista 98 prosenttia on positiivisia.
Mirjam Tally

Mirjam Tally (s. 1976) on virolainen säveltäjä. Hän on asunut vuodesta 2006 Gotlannissa, Ruotsissa. Hän valmistui vuonna 2000 Viron musiikkiakatemiasta, jossa häntä opetti Lepo Sumera. Tallyn varhaiset teokset ovat pääasiassa kamarimusiikkia ja elektronista musiikkia. Myöhemmin orkesterimusiikin merkitys hänen tuotannossaan on kasvanut. Lisäksi hän on elokuvamusiikin säveltäjä. Hän on saanut kansainvälistä tunnustusta teoksellaan "Turbulence" (2006) sähkökitaralle ja orkesterille.
Tallyn musiikkia on esitetty yli 20:ssä eri maassa.
Musta sade

Musta sade () on vuonna 1989 ensi-iltansa saanut yhdysvaltalainen toimintatrilleri, jonka on ohjannut Ridley Scott. Elokuvan pääosissa esiintyvät Michael Douglas, Andy García, Ken Takakura, Kate Capshaw ja Yusaku Matsuda.
Elokuva kertoo kahdesta newyorkilaisesta poliisista, Nick Conklinista ja Charlie Vincentistä, jotka pidättävät Yakuzan jäsenen ja joutuvat kuljettamaan tämän takaisin Japaniin. Rikollinen pakenee, ja poliisikaksikko ajautuu syvälle Japanin alamaailmaan.
Tuotanto.
Elokuvan kuvaukset alkoivat marraskuussa 1988 ja päättyivät maaliskuussa 1989. 
Jackie Chania pyydettiin koreografioimaan toimintakohtauksia ja esittämään vastustajaa pienessä sivuroolissa, mutta näyttelijä päätti, ettei elokuva sopinut hänen tyyliinsä. Yusaku Matsuda kärsi virtsarakon syövästä ja menehtyi pian elokuvan valmistuttua. Ohjaaja Ridley Scott omisti elokuvan Matsudan muistolle.
Vastaanotto.
"Musta sade" tuotti Pohjois-Amerikassa avausviikonloppunaan 9,6 miljoonaa dollaria ja sittemmin 46,2 miljoonaa. Ulkomaiset tuotot olivat yhteensä 88 miljoonaa dollaria, ja kokonaistuotto on 134 212 055 dollaria.
Elokuva sai Oscar-ehdokkuudet Parhaasta äänityksestä ja Parhaista äänitehosteista.
Rotten Tomatoes -sivustolla elokuvalla on 21 arvosteluun perustuva 52 prosentin rotten-arvosana.
Rauman museo

Rauman museo on vuonna 1891 perustettu kulttuurihistoriallinen museo, jota ylläpitää Rauman kaupunki. Rauman museon kohteissa esitellään kaupungin historiaa, erityisesti Vanhan Rauman monisatavuotista historiaa sekä asumista ja elämistä Unescon maailmanperintöalueella. 
Toiminta.
Rauman museo on yli 120-vuotisen toimintansa aikana keskittynyt Rauman alueen historiaan ja museon kokoelmissa on runsaasti esineitä ja erilaista arkistomateriaalia. Vanhimmat esineet ovat peräisin keskiajalta. Rauman museon erityinen oma erikoisala on raumalainen pitsinnypläys. Nypläys on edelleen elävä, Raumalle ominainen perinteinen käsityötaito ja harrastus. Rauman museo on erikoistunut myös kulttuuriperintöön ja toimii aktiivisesti Rauman kahden maailmanperintökohteen (Vanha Rauma ja Sammallahdenmäen pronssikautinen hautaröykkiöalue) hoidossa. 
Vanha Raatihuone.
Museon vanhin näyttelytila sijaitsee Rauman vanhalla raatihuoneella, jonka yläkerrassa näyttelytoiminta aloitettiin vuonna 1902. Myöhemmin 1930-luvulla museo sai käyttöönsä koko raatihuoneen. Rauman raatihuone on toinen Suomessa olevista 1700-luvun raatihuoneista, joka on edelleen alkuperäisessä asussaan. Rauman raatihuone on valmistunut vuonna 1776. Raatihuoneella on parhaillaan käynnissä restaurointi, jonka vuoksi se on yleisöltä suljettuna. Restauroinnin on määrä valmistua syksyyn 2026 mennessä, jolloin rakennus täyttää 250 vuotta. 
Muut näyttelytilat.
Rauman museon hallintaan kuuluvat Raatihuoneen lisäksi Vanhassa Raumassa sijaitsevat kotimuseot Marela ja Kirstin talo sekä vanhan kaupunkialueen ulkopuolella sijaitseva Savenvalajan verstas. Museon toimistotilat ovat Kauppakadulla Marelan kotimuseon yhteydessä.
José Maceda

José Maceda (31. tammikuuta 1917 Manila – 5. toukokuuta 2004 Quezon City) oli filippiiniläinen säveltäjä ja musiikkitieteilijä. Hän opiskeli pianonsoittoa musiikkiakatemiassa Manilassa ja valmistui sieltä vuonna 1935. Hän jatkoi opintojaan Pariisissa Alfred Cortot'n johdolla vuosina 1937–41. Hän sai yksityistä pianonsoiton opetusta E. Robert Schmitziltä San Franciscossa 1940-luvun loppupuolella, ja lisäksi hän opiskeli musikologiaa Columbian yliopistossa ja New Yorkin kaupunginyliopiston Queens Collegessa 1950-luvun alussa. Hän suoritti myös antropologian opintoja Chicagon yliopistossa sekä etnomusikologian opintoja Indianan yliopistossa, Bloomingtonissa ja Kalifornian yliopistossa, Los Angelesissa, josta hän sai filosofian tohtorin arvonsa.
Maceda sai lukuisia palkintoja ja kunnianosoituksia uransa aikana. Hän sai stipendin Solomon R. Guggenheimin säätiöltä Yhdysvalloissa suoritettavia opintoja varten ja Rockefeller-säätiöltä Afrikassa ja Brasiliassa tehtävää tutkimusta varten. Lisäksi hän sai muun muassa Filippiinien kansallistaiteilijan arvonimen (1997), Ordre National du Mériten upseerin arvon (1997) ja Kunnialegioonan ritarin arvon (2001).
Musiikkitieteilijänä Maceda keskittyi pitkälti Filippiinien ja Kaakkois-Aasian etnomusikologiseen tutkimukseen. Hän kuitenkin teki kenttätutkimusta eri puolilla maailmaa. Hän julkaisi kirjan "Gongs and Bamboos: A Panorama of Philippine Music Instruments" (1998, University of the Philippines Press). Maceda toimi pianonsoiton ja etnomusikologian professorina Filippiinien yliopistossa, Dilimanissa vuoteen 1990 saakka.
Maceda käytti monissa teoksissaan filippiiniläisiä ja muita aasialaisia soittimia, mutta hän sävelsi myös kamari- ja orkesterimusiikkia perinteisille länsimaisen taidemusiikin instrumenteille.
Gabriel Granlund

Gabriel Granlund (3. lokakuuta 1819 Rauma – 1. tammikuuta 1901 Rauma) oli suomalainen laivanvarustaja, kauppias ja liikemies. Hän oli aikoinaan Rauman kaupungin varakkaimpia asukkaita, jonka entinen asuintalo Marela toimii nykyään kotimuseona. Granlund kuului Rauman kaupunginvaltuustoon vuosina 1876–1881 ja toimi myös sen puheenjohtajana parin vuoden ajan. 
Granlund oli suorittanut kauppalaivurin tutkinnon ja kuljetti tämän jälkeen 1840–1860-luvuilla useita eri aluksia. Vuonna 1861 hän lopetti laivurin ammatin ja ryhtyi laivanvarustajaksi. Granlund rakennutti muun muassa parkkilaivat Harmonin (1860), Lainettaren (1868) ja Suomettaren (1860-luvun alku) sekä omisti kuunari Lefven ja rautafregatit Hoppetin, Finlandin ja Imperator Alexander II:n. Hänen aluksistaan Hoppet ja Imperator Alexander II tekivät pitkiä maailmanympäripurjehduksia 1800–1900-lukujen vaihteessa.
Vuonna 2009 ilmestyi Auli Irjalan teos "Todellisella kunnioituksella?", joka kuvaa purjelaivamerenkulun viimeistä huippukautta Hoppetin kapteenina toimineen Frans Torkin ja Gabriel Granlundin välisen kirjenvaihdon kautta.
Gabriel Granlund avioitui varsin myöhään, 57-vuotiaana, Kustavissa syntyneen Kristina Ståhlen kanssa. Kristina oli tuolloin 36-vuotias. Granlundeille syntyi kolme poikaa, Gabriel (1877), August (1880) ja Julius (1882).
Fåfänga

Fåfänga on Raumalla noin kolmen kilometrin päässä kaupungin keskustasta Syväraumanlahden ja Otanlahden välissä sijaitseva niemi. Se tunnetaan kaupunkilaisten virkistysalueena, jossa sijaitsevat muun muassa uimaranta, maauimala, kesäteatteri sekä Kiikartorni-niminen näkötorni. Fåfängan läheisyydessä toimii myös Syväraumanlahden pienvenesatama. Alueen halki kulkee puistomainen Suvitie.
Etymologia.
Nimitystä fåfänga on käytetty Ruotsissa maaperältään köyhistä alueista, joiden viljely on ollut turhaa tai jotka muuten ovat olleet käyttämättömiä ("fåfäng, turha, käyttämätön"). Sanaa "fåfänga" käytetään ruotsin kielessä lisäksi mm. huvimajasta tai paviljongista, ylipäätään mistä tahansa rakennuksesta, jolla ei koristeellisuuden lisäksi juurikaan ole muuta käyttötarkoitusta.
Tukholman Södermalmin itäisimmässä kolkassa, korkeimmalla kalliolla, on sijainnut tukkukauppias Fredrik Lundinin 1770 -luvulla rakentama huvimaja nimeltään "Fåfängan".
Historia.
Fåfängan niemi on kruunun vanhaa lahjoitusmaata ja se on kuulunut Rauman kaupungille jo 1600-luvun alkupuolelta lähtien. Niemen vanhin rakennus on 1850-luvulla rakennettu Nokan torppa ja uusin sen vieressä sijaitseva Kiikartorni, joka on valmistunut 1990-luvun alussa. Rauma on aiemmin ollut vilkas kylpyläpaikka, ja Fåfänga on toiminut virkistysalueena jo 1800-luvun alkupuolella. Kylpylä sijaitsi Kaivopuistossa niemen itäpuolella. 1900-luvun vaihteessa kaupunkilaiset rakensivat alueelta vuokratuille tonteille seitsemän yksityishuvilaa, jotka toisen maailmansodan jälkeen siirtyivät yhdistysten ja yhteisöjen haltuun. Tonttien vuokrasopimusten umpeuduttua pääosa huviloista purettiin 1950- ja 1960-lukujen kuluessa. 1950-luvulla sinne Fåfänaan valmistui vielä tanssilava sekä maauimala.
Alueella on tehty rakennusinventointi vuonna 2011. Maauimalan, kesäteatterin ja näkötornin lisäksi inventointiin kuuluivat muun muassa 1900-luvun alussa rakennettu Lehtolan huvila, 1930-luvulta peräisin olevat saunarakennus ja venevaja, vuonna 1917 valmistunut Merikylpylä saunarakennuksineen, Nokan torppa, Rauman Työväen Urheilijoiden tanssilava 1950-luvulta sekä 1987 avattu veneilijöille tarkoitettu huoltoasema.
Fåfängan alueelle on suunnitteilla kylpylähotelli, jonka suunnitteluvaihe päättyy kesällä 2015.
Dias

Dias voi viitata seuraaviin:
Sukunimenä.
"Dias" on portugalinkielinen sukunimi. Nimen espanjankielinen vastine on Díaz tai Diaz.
Tunnettuja Dias-nimisiä henkilöitä ovat muun muassa:
Keskuslaakso (Kalifornia)

Keskuslaakso () on noin 47 000 neliökilometriä laaja laakso Yhdysvalloissa Kalifornian osavaltiossa. Laakso ulottuu Shastan piirikunnasta pohjoisessa Kernin piirikuntaan etelässä Tyynenmeren rannikon myötäisesti. Se on keskimäärin 65 kilometrin levyinen ja 725 kilometrin pituinen, ja sitä ympäröivät joka puolelta vuoristot: Klamathvuoret pohjoisessa, Sierra Nevada idässä, Tehachapivuoret etelässä ja Tyynenmeren rannikkovuoristo lännessä.
Keskuslaakson pääuomat Sacramento ja San Joaquin saavat pääosan vedestään Sierra Nevadan länsirinteiden runsaasta lumi- ja sadekertymästä. Koko laaksosta kolme viidesosaa kuuluu San Joaquin Valleyyn etelässä ja kaksi viidesosaa Sacramento Valleyyn pohjoisessa. Sacramento- ja San Joaquin -joet yhtyvät suistoalueella Sacramenton kaupungista lounaaseen ennen päättymistään San Franciscon lahteen, joka on Keskuslaakson jokien ainoa laskuväylä Tyyneenmereen.
Keskuslaakson pohjoisosissa vallitsee lämmin välimerenilmasto; eteläosat luokitellaan vähäsateisuutensa vuoksi autiomaaksi. Lämpötila vaihtelee laaksossa vuorokauden ja vuoden aikana enemmän kuin sitä ympäröivillä vuoristo- ja rannikkoalueilla. Vuotuinen sademäärä vaihtelee pohjoisen 510 millimetristä eteläisimpien osien 130 millimetriin.
Maanviljely ja karjankasvatus alkoivat yleistyä Keskuslaaksossa pian vuoden 1849 kultaryntäyksen jälkeen. Lukuisten patojen ja kastelukanavien ansiosta laakso on Yhdysvaltojen tuottoisimpia viljelysalueita. Siellä tuotetaan yli 300 hyötykasvia, muun muassa puuvillaa, hedelmiä (viinirypäleitä, persikoita ja aprikooseja), riisiä, vehnää, pähkinöitä (pistaaseja ja manteleita) ja monenlaisia vihanneksia. Kasvukausi on laaksossa noin 300 vuorokautta, ja siellä tuotetaan peräti neljäsosa kaikesta Yhdysvalloista kulutetusta ruoasta. Laaksosta saadaan myös maaöljyä ja maakaasua.
Merkittäviä Keskuslaaksossa sijaitsevia kaupunkeja ovat Fresno, Modesto, Stockton ja osavaltion pääkaupunki Sacramento. Alueella on noin 6,5 miljoonaa asukasta.
Hannibal (vuoden 1959 elokuva)

Hannibal () on vuonna 1959 valmistunut italialainen elokuva. Lajityypiltään historia-aiheista peplumia edustavan elokuvan ovat ohjanneet Edgar G. Ulmer ja Carlo Ludovico Bragaglia. Sen pääosaa Hannibalia esittää yhdysvaltalainen Victor Mature.
Juoni.
Elokuva perustuu löyhästi toisen puunilaissodan tapahtumiin. Ylitettyään Alpit Hannibalin armeija saapuu Italiaan. Rooman senaatin enemmistö kannattaa aktiivista vastarintaa, kun taas senaattori Quintus Fabius Maximus puolustaa viivytystaktiikkaa ylivoimaisen vihollisen edessä. Senaattorin veljentytär Silvia joutuu Hannibalin vangiksi ja he rakastuvat toisiinsa. Roomalaiset kärsivät murskatappion Cannaen taistelussa ja Fabius Maximus valitaan armeijan komentajaksi. Hannibalin pojan ja vaimon saavuttua karthagolaisten leiriin Silvia pakenee Roomaan, jossa hänet tuomitaan kuolemaan. Karthagolaiset kokevat ensimmäisen tappionsa, sotapäällikön veli Hasdrubal saa surmansa ja Hannibal lähtee kulkemaan kohti tuhoaan.
Tuotanto.
"Hannibal" on kuvattu Supercinescope-laajakangastekniikalla Eastmancolor-väreissä Incir De Paolisin studiolla Roomassa sekä Jugoslaviassa. Monet ”ulkokuvista” on tehty sisätiloissa. Warner Brothersin rahoittaman elokuvan ohjaajaksi kerrotaan italialaisessa versiossa Carlo Ludovico Bragaglia ja yhdysvaltalaisessa Edgar G. Ulmer. Todellisuudessa suurimman osan vaativista kohtauksista teki Ulmer, joka vastasi myös aiheesta ja käsikirjoituksesta. Kuriositeettina on mainittu, että "Hannibal" on Mario Girottin alias Terence Hillin ja Carlo Pedersolin alias Bud Spencerin ensimmäinen yhteinen elokuva, vaikka he eivät vielä esiintyneetkään samoissa kohtauksissa.
Elokuva on isolla budjetilla tehty spektaakkeli, jonka ansioita ovat näyttävät joukkokohtaukset sirkusnorsuineen, Carlo Rustichellin voimakas musiikki ja Victor Maturen esittämä synkän eeppinen sankari. Sekavista taisteluista, Rooman senaattorien poliittisesta juonittelusta ja romanttisesta rakkausjuonesta koottu tarina alkaa lupaavasti, mutta latistuu elokuvan keskivaiheilla ja päättyy lopulta kuin seinään. Ulmerin mukaan syynä epäonnistumiseen olivat elokuvan amerikkalaiset rahoittajat, jotka pitivät ohjaajan ajatusta historian tuhoon tuomitsemasta Hannibalista liian filosofisena ja olivat enemmän kiinnostuneita ratsastuskohtauksista ja Alppeja ylittävistä elefanteista.
Vastaanotto ja DVD-julkaisut.
Kriitikoiden ristiriitaisesti arvioima "Hannibal" oli taloudellisesti vain kohtalainen menestys. Se oli Italiassa kauden 21. katsotuin elokuva ja tuotti lopulta yhteensä 672 miljoonan liiran kassatulot. Ranskassa elokuvan näki yli puolitoista miljoonaa katsojaa.
"Hannibalin" yhdysvaltalainen versio on saatavilla VCI Home Videon laadultaan kohtalaisena DVD-julkaisuna. Elokuvan laajakangasversio on julkaistu DVD:llä myös Ranskassa ja Italiassa.
Marko Lammervo

Marko Mika-Jussi Lammervo (s. 20. maaliskuuta 1969 Tampere) on suomalainen kuvataiteilija, luonto- ja lintumaalari. Hän on maalannut erityisesti lintuja ja luontoaiheisia tauluja.
Lammervo on opiskellut vuosikausia taidetta itsenäisesti. Hänen opettajinaan on ollut erityisesti taidemaalarit Jorma Helenius ja Teppo Terä. Ensimmäiset opit taiteeseen hän sai kuitenkin Pekka Piekäiseltä. Piekäisellä oli vaikutusta siihen, että Lammervo löysi tiensä taiteen pariin. Piekäinen opasti nuorta Lammervoa 1970-luvulta 1990-luvulle asti.
Lammervon tauluja on myyty mm. Tampereen Keskus Galleriassa ja Taidekeskus Salmelassa. Tämän lisäksi Kari Tuominen myy Lammervon teoksia.
Lammervo asuu nykyään Perniössä.
Mohammed Rabiu

Mohammed Rabiu (s. 31. joulukuuta 1989 Accra) on ghanalainen jalkapalloilija, joka pelaa keskikenttäpelaajan pelipaikalla. Rabiu edustaa Venäjän valioliigassa pelavaa FK Kuban Krasnodaria. Rabiu on pelannut Ghanan jalkapallomaajoukkueessa 19 ottelua ja kuuluu Ghanan joukkueeseen Brasilian MM-kilpailuissa 2014.
Pikkukaivaja

Pikkukaivaja ("Geositta poeciloptera") on kaivajien heimoon kuuluva varpuslintu.
Levinneisyys.
Pikkukaivajaa tavataan Boliviassa ja Brasiliassa. Paraguaysta se on luultavasti hävinnyt. Lajia uhkaa elinympäristöjen tuhoutuminen, ja se on luokiteltu vaarantuneeksi.
Tulimaankaivaja

Tulimaankaivaja ("Geositta antarctica") on kaivajien heimoon kuuluva varpuslintu.
Levinneisyys.
Tulimaankaivajaa tavataan Argentiinassa ja Chilessä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Kyle Beckerman

Kyle Robert Beckerman (s. 23. huhtikuuta 1982 Crofton, Maryland) on yhdysvaltalainen jalkapalloilija, joka edustaa MLS-liigassa pelaavaa Real Salt Lakea. Hän on pelipaikaltaan tavallisesti puolustava keskikenttäpelaaja. Beckerman on toiminut seurajoukkueensa kapteenina vuodesta 2008 lähtien.
Beckerman valittiin Yhdysvaltain joukkueeseen vuoden 2014 jalkapallon maailmanmestaruuskilpailuihin. Hän on pelannut kaikkiaan 58 maaottelua ja tehnyt niissä yhden maalin vuosina 2007–2016.
Käyränokkakaivaja

Käyränokkakaivaja ("Geositta tenuirostris") on kaivajien heimoon kuuluva varpuslintu.
Levinneisyys.
Käyränokkakaivajaa tavataan Argentiinassa, Boliviassa, Chilessä, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Harmaakaivaja

Harmaakaivaja ("Geositta maritima") on kaivajien heimoon kuuluva varpuslintu.
Levinneisyys.
Harmaakaivajaa tavataan Chilessä ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Rantakaivaja

Rantakaivaja ("Geositta peruviana") on kaivajien heimoon kuuluva varpuslintu.
Levinneisyys.
Harmaakaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Taskukaivaja

Taskukaivaja ("Geositta saxicolina") on kaivajien heimoon kuuluva varpuslintu.
Levinneisyys.
Taskukaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Punapyrstökaivaja

Punapyrstökaivaja ("Geositta rufipennis") on kaivajien heimoon kuuluva varpuslintu.
Levinneisyys.
Punapyrstökaivajaa tavataan Argentiinassa, Boliviassa ja Chilessä. Lajia on kuvattu melko yleiseksi, ja se on luokiteltu elinvoimaiseksi.
Isokaivaja

Isokaivaja ("Geositta isabellina") on kaivajien heimoon kuuluva varpuslintu.
Levinneisyys.
Isokaivajaa tavataan Argentiinassa ja Chilessä. Lajia on kuvattu melko yleiseksi, ja se on luokiteltu elinvoimaiseksi.
Järeänokkakaivaja

Järeänokkakaivaja ("Geositta crassirostris") on kaivajien heimoon kuuluva varpuslintu.
Levinneisyys.
Järeänokkakaivajaa tavataan Perussa. Laji on luokiteltu elinvoimaiseksi.
DeAndre Yedlin

DeAndre Roselle Yedlin (s. 9. heinäkuuta 1993 Seattle, Washington) on yhdysvaltalainen jalkapalloilija, joka edustaa yhdsyvaltalaista Inter Miamia. Hän on pelipaikaltaan normaalisti oikea laitapuolustaja.
Yedlin valittiin yllätten Yhdysvaltain lopulliseen kisajoukkueeseen vuoden 2014 maailmanmestaruuskilpailuihin, tämän vähäisestä maaottelukokemuksesta huolimatta. Ammattilaisdebyyttinsä MLS-liigassa Yedlin oli tehnyt vain vuotta aiemmin, mitä ennen hän pelasi kahden vuoden ajan yliopistotasolla Akronin yliopiston joukkueessa. MM-turnauksessa Yedlin tuli vaihtopelaajana kentälle kahdessa alkulohko-ottelussa ja tappiollisessa neljännesvälieräottelussa Belgiaa vastaan, viimeksi mainitussa jo ensimmäisellä jaksolla.
MM-kisojen näytöillä Yedlin herätti useiden eurooppalaisseurojen kiinnostuksen, ja siirtyi lopulta Englannin Valioliigassa pelaavaan Tottenham Hotspuriin. Hän pelasi Tottenhamin ykkösjoukkueessa kuitenkin vain 11 minuuttia valioliigaottelussa Aston Villaa vastaan huhtikuussa 2015. Seuraavalla kaudella hän pelasi lainasopimuksella 23 pääsarjaottelua Sunderlandissa.
Yedlin siirtyi 5,9 miljoonalla eurolla Newcastleen kesällä 2016. Avauskaudellaan hän teki yhden maalin pelaamissaan 27 mestaruussarjaottelussa. Newcastlen noustua Valioliigaan keväällä 2017 hän pelasi 85 Englannin pääsarjaottelua ja teki niissä kaksi maalia. Helmikuussa 2021 hän siirtyi turkkilaisseura Galatasarayhin.
Yedlin on pelannut 81 maaottelua vuosina 2014–2023. Hän pelasi viisi ottelua sekä CONCACAF Gold Cupissa 2015 että Copa América Centenariossa 2016.
Vinski Viholainen

Hannu ”Vinski” Viholainen (27. maaliskuuta 1951 Mikkeli – 13. maaliskuuta 2018) oli suomalainen valaistusmestari. Hän tuli tunnetuksi Sielun Veljien valosuunnittelijana. Hänet mainitaan toisinaan yhtyeen viidentenä jäsenenä, ja hän olikin mukana kaikilla yhtyeen keikoilla. Valot olivat niin tärkeä osa yhtyettä, että sen ei aluksi pitänyt levyttää lainkaan, koska valoja ei saada levylle. Viholainen oli mukana jo yhtyettä edeltäneessä Iskelmätaivas-projektissa. Ennen tätä hän toimi Vanhan ylioppilastalon valaistusmestarina. Viholainen esiintyy sivuosissa Aki Kaurismäen elokuvissa "Ariel" ja "Likaiset kädet", Mika Kaurismäen elokuvassa "Zombie ja Kummitusjuna," Timo Linnasalon elokuvassa "Viiva vinita – tavallisen ihmisen museo" sekä Matti Ijäksen elokuvassa "Räpsy &amp; Dolly eli Pariisi odottaa". 
Viholainen kuoli haimasyöpään.